هەپەگە لەبارەی ئەو هەواڵانەی، کە باس لە جموجۆڵی سەربازیی هێزەکانی پەدەکە لە هەرێمەکانی گەریلا دەکەن لە میدیاکاندا ڕاگەیەنراوێکی بڵاوکردەوە و وتی: "ئەو جموجۆڵانەی بە ئاڕاستەی هەرێمەکانی گەریلا دەکرێن، مەترسی جددی دروست دەکەن".
ناوەندی ڕاگەیاندن و چاپەمەنی هێزەکانی پاراستنی گەل- هەپەگە ئەوەی خستەڕوو:"لەماوەی چەند ڕۆژی ڕابردوودا لە میدیاکاندا باس لە جموجۆڵی هێزەکانی پەدەکە بەرەوە ناوەندەکانی گەریلا لە باشوری کوردستان بڵاودەکرێنەوە، ئێمە بینیمان کە جموجۆڵی سەربازیی لە هەرێمی گارەی نزیکی ئاکرێ و ئامێدی زیاتر بووە".
ئەو هێزە ٢٥ی تشرینی یەکەمی ٢٠٢٠ هەوڵیداوە لە دەڤەرەکانی گەریلاوە بچێتە سنووری ئاکرێ و لەهەمان کاتدا لە هەرێمی گارە جێگیر ببن و سەنگەر دروست بکەن، هێزەکانمان بۆ ئەوەی هێزەکانی پەدەکە زیاتر بەرەوە هەرێمەکانی گەریلا نەچن، هوشداریی پێویستیان داوە، لەگەڵ جووڵەی هەمان هێز لە کاتژمێر ٢٢:٣٠دا دەوڵەتی داگیرکەری تورک هەرێمەکەی بۆردوومان کردووە.
لە سەرەتادا بۆ گەلی وڵاتپارێزی خۆمان لە هەرێم و باشووری کوردستان دەڵێین کە جموجووڵی ئەو هێزانە بەرەوە هەرێمەکانی گەریلا مەترسی جددی دروست دەکەن، بۆیە داوا لە گەلەکەمان دەکەین کە بۆ ڕاگرتنی ئەو هێزانە هەوڵ بدەن و گەلەکەمان لە کوردستان هەستیار بێت".
د.ع